
· წინამდებარე შესყიდვა დაყოფილია 2 დამოუკიდებელ ლოტად:
· ლოტი 1 — ბარის საოპერაციო მომსახურება (ლოგისტიკა, პერსონალი, აღჭურვილობა, დეკორაცია);
· ლოტი 2 — ალკოჰოლური და უალკოჰოლო სასმელების მიწოდება (პროდუქცია).
· ბანკი უფლებამოსილია დაყოს შესყიდვა ცალ-ცალკე ლოტებად და განახორციელოს შესყიდვა როგორც მომსახურებაზე (ლოტი 1), ისე პროდუქციაზე (ლოტი 2) დამოუკიდებლად, სხვადასხვა კომპანიასთან, თავისი შეხედულებისამებრ.
· პრეტენდენტ კომპანიებს უფლება აქვთ მონაწილეობა მიიღონ როგორც მხოლოდ ერთ-ერთ ლოტში, ისე ორივე ლოტში ერთდროულად.
· თუ კომპანია მონაწილეობს ორივე ლოტში, იგი სავალდებულო წესით ავსებს ორივე ლოტის ფასების ცხრილს ცალ-ცალკე — ეს აუცილებელია იმისათვის, რომ მათი წინადადება ობიექტურად შეედაროს იმ კომპანიების ფასებს, რომლებიც მხოლოდ ერთ კონკრეტულ ლოტში მონაწილეობენ,ამასთანავე ავსებს სინერგიის ფასდაკლების ფაილს.
· იმ შემთხვევაში, თუ კომპანია ორივე ლოტში მონაწილეობს და სურს შეღავათიანი პირობა შესთავაზოს ბანკს ორივე ლოტში ერთობლივი გამარჯვების შემთხვევაში, მას შეუძლია შეავსოს დანართი N3 — სინერგიის ფასდაკლება (სურვილისამებრ).
· კვლევაში მონაწილეობის მისაღებად პრეტენდენტმა უნდა შეავსოს და წარმოადგინოს:
· ფინანსური შეთავაზება — დანართი N1 ლოტი 1 
· ფინანსური შეთავაზება - დანართი N2 ლოტი 2 
· ფინანსური შეთავაზება - დანართი N3 სინერგიის ფასდაკლება 
· ინფორმაცია კომპანიის შესახებ — დანართი N4.
· პრეტენდენტის მიერ ასატვირთი ყველა დოკუმენტი დამოწმებული უნდა იყოს უფლებამოსილი პირის ხელმოწერითა და ბეჭდით (არსებობის შემთხვევაში).
· დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტრონული ფოსტის ან ტელეფონის საშუალებით.
· წინამდებარე კვლევის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ბაზრის კვლევა თავისი შეხედულებისამებრ.
· წინადადების წარდგენით კომპანია ეთანხმება დოკუმენტაციაში მითითებულ მოთხოვნებსა და პირობებს.
· წინადადების წარდგენის ბოლო ვადაა: 16 ოქტომბერი 2026 (15:00 საათი)


1. ზოგადი ინფორმაცია:


სს „საქართველოს ბანკი" აცხადებს ბაზრის მოკვლევას მასშტაბური კორპორატიული ღონისძიებისთვის ბარის სრული მომსახურებისა და შესაბამისი სასმელების შესყიდვაზე.
· ღონისძიების თარიღი: 2025 წლის 19 დეკემბერი
· ლოკაცია: თბილისი, კოკა-კოლას ქარხანა
· სტუმრების სავარაუდო რაოდენობა: 9,000 პერსონა
· სასმელების ჯამური პორცია: დაახლოებით 3 ჭიქა თითო პერსონაზე

გაგიზიარებთ პროცესზე ჩვენს ხედვას და სიამოვნებით მოვისმენთ თქვენს რეკომენდაციებსაც,
რითაც შეგვიძლია დავაზუსტოთ მომსახურების სქოუფი.

თანამშრომლობას მოვიაზრებთ ე.წ. Open Book-ის პრინციპით, რაც გულისხმობს, რომ კომპანიამ Excel-ის ფაილით უნდა წარმოადგინოს ინფორმაცია თითოეულ კომპონენტზე გაწეულ ხარჯზე (მნიშვნელოვანია ბანკის მხრიდან დაბეგვრის სწორად განხორციელებისათვის). მოთხოვნის შემთხვევაში კომპანიას განესაზღვრება ვალდებულება წარმოადგინოს მითითებული ხარჯის დამადასტურებელი დოკუმენტაცია.


1.2. მომსახურების აღწერა და ძირითადი მოთხოვნები
სასმელების მოცულობა და ხარისხი:
გათვლა უნდა გაკეთდეს დაახლოებით 3 ჭიქაზე თითო პერსონაზე (9,000 სტუმარი). გამოყენებული ინგრედიენტები და ალკოჰოლი უნდა იყოს მაღალი ხარისხის. დეტალურ ინფორმაციას იხილავთ დანართი 1, ლოტი 1-ში.
შემოთავაზებული მენიუ:
4–5 სახეობის შედარებით მარტივად მოსამზადებელი კოქტეილი — დიდი ნაკადისა და რიგების თავიდან ასაცილებლად — მაგალითად:
ჯინ-ტონიკი;
ჯიმ ბრიზი;
აპეროლი (Aperol Spritz);
ვისკი ვაშლის წვენით;
იაგერი (Jägermeister) ან მსგავსი ალტერნატივები.
მენიუში ასევე უნდა შედიოდეს სხვადასხვა სახის შოთები და უალკოჰოლო გამაგრილებელი სასმელები (soft drinks).
ბარის წერტილები:
მინიმუმ 3 ორმხრივი ბარის წერტილის მოწყობა. ბარის ზონების სრული ორგანიზება განხორციელდება კოკა-კოლას ქარხნის არსებული სივრცის მოცულობისა და სპეციფიკის შესაბამისად.

2. ლოტი 1 — ბარის საოპერაციო მომსახურება (ლოგისტიკა და პერსონალი) - დანართი N1
მომსახურება მოიცავს ბარის ორგანიზებასთან დაკავშირებულ ყველა საოპერაციო და ტექნიკურ კომპონენტს (სასმელების გარდა):
· ბარის წერტილები: მინიმუმ 3 ორმხრივი ბარის წერტილის მოწყობა და სრული ტექნიკური აღჭურვა სივრცის სპეციფიკის შესაბამისად;
· პერსონალი: ბარმენებისა და დამხმარე პერსონალის ადეკვატური რაოდენობა 9,000 სტუმრის სწრაფი და ეფექტური მომსახურებისთვის (პრეტენდენტმა უნდა მიუთითოს ჩართული პერსონალის ზუსტი რაოდენობა);
· სახარჯი მასალები: კოქტეილების შესაბამისი ერთჯერადი ჭიქები, საწრუპები, ხელსახოცები, ნაგვის პარკები, ურნები და ა.შ.
· დამხმარე ინგრედიენტები: ყინულის უწყვეტი მიწოდება, კოქტეილის ხილის გარნირები, სიროფები, პიტნა;
· დეკორაცია: ბარის ზონების ვიზუალური გაფორმება;
· კოორდინაცია: ღონისძიების მსვლელობის განმავლობაში ადგილზე სრული კოორდინაცია.
2.1. საკვალიფიკაციო მოთხოვნები — ლოტი 1
· ბარის/ქეითერინგის მომსახურების სფეროში არანაკლებ 2 წლიანი გამოცდილება;
· მსხვილი (500+ პერსონა) ღონისძიებების მომსახურების დადასტურებული გამოცდილება;
· კომპეტენტური, გამოცდილი ბარმენებისა და დამხმარე პერსონალის გუნდი, საკმარისი 9,000 სტუმრის მოსამსახურებლად;
· პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.
2.2. აუცილებელი მოთხოვნები — ლოტი 1
· ბანკისათვის გამოყოფილი კონკრეტული საკონტაქტო პირ(ებ)ი;
· ოპერატიული რეაგირება ბანკიდან დაფიქსირებულ მოთხოვნებზე;
· მინიმუმ 3 ორმხრივი ბარის წერტილის მოწყობის უნარი;
· სულ მცირე 9,000 სტუმარზე გათვლილი, უწყვეტი და ეფექტური მომსახურების უზრუნველყოფა;
· მოქნილობა, ბანკის მიერ განსაზღვრული მოთხოვნის შესაბამისად.




3. ლოტი 2 — ალკოჰოლური და უალკოჰოლო სასმელების მიწოდება (პროდუქცია)
ლოტი მოიცავს ღონისძიებისთვის საჭირო ყველა სასმელის სრულ მიწოდებას:
· მოცულობა: პრეტენდენტი თავად იანგარიშებს თითოეული სასმელის საჭირო მოცულობას მოცემული მენიუსა და ალკოჰოლური სასმლის მიხედვით. 
· ხარისხი: გამოყენებული ინგრედიენტები და ალკოჰოლი უნდა იყოს მაღალი ხარისხის.
შემოთავაზებული კოქტეილების მენიუ (4–5 სახეობა):
· ჯინ-ტონიკი;
· ჯიმ ბრიზი;
· აპეროლი (Aperol Spritz);
· ვისკი ვაშლის წვენით;
· იაგერი (Jägermeister) ან მსგავსი ალტერნატივები.
მენიუში ასევე უნდა შედიოდეს სხვადასხვა სახის შოთები და უალკოჰოლო გამაგრილებელი სასმელები (soft drinks).
პრეტენდენტმა სავალდებულო წესით უნდა წარმოადგინოს ალკოჰოლური სასმლის შემოთავაზება ორ კატეგორიაში:
· საშუალო / სტანდარტული კლასი
· მაღალი / პრემიუმ კლასი
3.1. საკვალიფიკაციო მოთხოვნები — ლოტი 2
· ალკოჰოლური სასმელების დისტრიბუციის ან იმპორტის უფლებამოსილება;
· ხარისხის დამადასტურებელი სერტიფიკატები;
· პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.
3.2. აუცილებელი მოთხოვნები — ლოტი 2
· ბანკისათვის გამოყოფილი კონკრეტული საკონტაქტო პირ(ებ)ი;
· ოპერატიული რეაგირება ბანკიდან დაფიქსირებულ მოთხოვნებზე;
· მრავალფეროვანი კატალოგი;
· მოქნილობა, ბანკის მიერ განსაზღვრული მოთხოვნის შესაბამისად;
· საქართველოს მასშტაბით დაგეგმილ ღონისძიებებზე მხარდაჭერა.



4. მომსახურების გაწევის ვადა და ადგილი
· ვადა: მომსახურება ერთჯერადია და გაიწევა 2025 წლის 19 დეკემბერს. კონკრეტული განრიგი, მონტაჟის/დემონტაჟის ვადები და ადგილზე ყოფნის პირობები შეთანხმდება გამარჯვებულ კომპანიასთან ხელშეკრულების გაფორმებისას.
· ადგილი: თბილისი, კოკა-კოლას ქარხანა.

5. სავალდებულო დოკუმენტაცია
მონაწილეობის მისაღებად პრეტენდენტმა უნდა წარმოადგინოს დოკუმენტაცია შემდეგ მისამართზე: khitiuridze@bog.ge
ფინანსური შეთავაზება:
· დანართების შესაბამისი ფასების ცხრილი სრული ღირებულებით (დღგ-ის ჩათვლით);
· ყველა კომპონენტზე ღირებულებები Open Book პრინციპით, Excel-ის ფაილის სახით;
· გადახდის პირობები და ვადები.
დანართი N4 — ინფორმაცია კომპანიის შესახებ:
· კომპანიის მოღვაწეობის მოკლე აღწერა/პრეზენტაცია;
· პრეტენდენტის გამოცდილება ბარის/კეთერინგის ან სასმელების სფეროში;
· შესრულებული პროექტები (განსაკუთრებით — მსხვილი ღონისძიებები);
· კლიენტების სია ან/და სხვა საცნობარო ინფორმაცია;
· შემოთავაზებული ალკოჰოლური ბრენდების ჩამონათვალი და კოქტეილების სრული მენიუ (ლოტი 2-ის მონაწილეებისთვის);
· ბარის წერტილების მოსაწყობად საჭირო ტექნიკური აღჭურვილობისა და დეკორაციის აღწერა, სასურველია ფოტოების/ვიზუალიზაციის თანდართვით (ლოტი 1-ის მონაწილეებისთვის);
· პროექტში ჩართული პერსონალის (ბარმენები, დამხმარეები) დაგეგმილი რაოდენობა (ლოტი 1-ის მონაწილეებისთვის);
· რეკომენდატორების სია, მათთან მუშაობის გამოცდილების წლებისა და საკონტაქტო ინფორმაციის მითითებით.

6. შეფასების კრიტერიუმები
გამარჯვებული კომპანია შეირჩევა შეფასების კრიტერიუმების მიხედვით (თითოეული ლოტისთვის დამოუკიდებლად):
	კრიტერიუმი
	წონა

	ღირებულება (დანართი N1)
	50%

	მომსახურების ხარისხი — მომსახურების დონე, გამოცდილება, პერსონალის კვალიფიკაცია, ლოგისტიკა
	30%

	მოქნილობა — კომპანიის უნარი მოერგოს ბანკის მოთხოვნებს
	20%


დავალების შესრულების შემდგომ, ბანკი იტოვებს უფლებას, გამარჯვებულის გამოვლენამდე, დაგეგმოს შეხვედრები მონაწილე შერჩეულ კომპანიებთან, გასაუბრებისა და შესაძლო დამატებითი დეტალების დაზუსტების მიზნით.
*ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ბაზრის კვლევა თავისი შეხედულებისამებრ.
წინადადების წარდგენის ბოლო ვადაა: 16 ოქტომბერი 2026 (15:00 საათი)

